{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga zakona o popisu stanovništva, kućanstva i stanova u Republici Hrvatskoj 2021. godine, s konačnim prijedlogom zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARKO KRIŠTOF","OSNOVNE ODREDBE O PROVEDBI POPISA,\nČlanak 11.","(4) Tijekom razdoblja provedbe Popisa popisane osobe za koje je podatke dao punoljetni član kućanstva sukladno članku 13. stavak 1. ovoga Zakona, imaju pravo uvida i izmjene vlastitih osobnih podataka koji su uneseni u popisni upitnik putem sustava e-građani ili u nadležnoj popisnoj ispostavi po odobrenju zahtjeva za uvid u podatke od strane sudionika Popisa ovlaštenog za odobravanje zahtjeva od strane Zavoda.\n\nOBRAZOLOŽENJE:\nOvaj način provjere i ispravka podataka obeshrabrit će ispravno popisivanje osjetljivih skupina. Popisivanje je digitalno i u prvoj fazi se provodi putem sustava e-građani te ne postoji valjan razlog da se ne omogući uvid u podatke putem istog sustava.","Nije prihvaćen","Upravo digitalno popisivanje u prvoj fazi i njegovo trajanje omogućuje članovima kućanstva zajedničko popisivanje u vrijeme koje im najviše odgovara te davanje točnih podataka. Tijekom popisivanja ima dovoljno vremena za unos i provjeru točnosti podataka. Ako osoba koja popisuje drugog člana kućanstva nije sigurna u točnost nekog podatka, popisivanje može prekinuti i nastaviti ga, npr. drugi dan nakon provjere njegove točnosti, odnosno sve do kraja razdoblja popisivanja putem interneta. Popisivanje je završeno konačnim slanjem popisnog upitnika i primitkom kontrolne šifre koja je ujedno i potvrda o uspješno završenom popisivanju. Nakon toga popisni upitnik prolazi osnovne kontrole i više nije moguć uvid i izmjena podataka putem interneta."]
[2,"GRAD ZAGREB ","ORGANIZACIJA PROVEDBE POPISA,\nČlanak 22.","Stavak 6:\nPrema važećem Zakonu o službenoj statistici (NN, br. 103/03., 75/09., 59/12. i 12/13. – pročišćeni tekst), članak 7.,upravno tijelo Grada Zagreba nadležno za poslove službene statistike je nositelj službene statistike, te u skladu s time tajnik Popisnog povjerenstva Grada Zagreba treba biti voditelj odjela za statistiku, kao što je bilo i navedeno u Nacrtu prijedlog zakona o popisu stanovništva, kućanstava i stanova u Republici Hrvatskoj 2021. iz srpnja 2019.\nPored navedenog napominjemo da zaposlenik stručne službe GZ nije odrediva osoba te je i u tom smislu nužna korekcija predložene odredbe.","Nije prihvaćen","Zahvaljujemo na vašem komentaru. On se ne prihvaća, ali se mijenja članak 22. stavak 6. i sada glasi ovako:\n(6) Predsjednik Popisnog povjerenstva Grada Zagreba jest gradonačelnik Grada Zagreba, a tajnik je zaposlenik Državnog zavoda za statistiku."]
[3,"MARKO KRIŠTOF","ORGANIZACIJA PROVEDBE POPISA,\nČlanak 32.","Brisati riječ tiskanom.\nOBRAZLOŽENJE: \nPopis se provodi digitalno, gdje je dodana vrijednost od tiskanih materijala?","Nije prihvaćen","Državni zavod za statistiku preuzet će tehničku dokumentaciju Državne geodetske uprave i njome će se služiti za kontroliranje popisa prostornih jedinica, preglednih kartografskih prikaza, skica statističkih i popisnih krugova te obrazaca PK. Njome će se služiti i popisivači za što jednostavnije kretanje na terenu."]
[4,"MARKO KRIŠTOF","NAKNADA SUDIONICIMA POPISA,\nČlanak 46.","dio sudionika popisa nije obuhvaćen ovim člankom, predlažem ponovno razmotriri i preformulirati odredbe članka","Nije prihvaćen","Ovim člankom uređuje se pitanje prava na naknadu i isplate naknade sudionicima Popisa koji ga provode."]
[5,"NINO BUIĆ","OBRAZLOŽENJE,\nUz članak 8.","Hoće li i kako roditelji u samopopisu moći izvršiti i popisivanje djece? Nema smisla da roditelji izvrše samopopis, a da onda popisivači moraju doći popisati djecu.","Primljeno na znanje","Internetskim popisivanjem zajedno se popisuju svi članovi kućanstava. Na primjer, osoba koja na taj način popisuje članove svoga kućanstva popisat će sebe, svog supružnika/supružnicu, svoju djecu i eventualno druge članove kućanstva (npr. svoje roditelje) koji s njom žive u istom kućanstvu."]